## Elnökségi ülés

## ELTE Pedagógiai és Pszichológiai Kar Hallgatói Önkormányzat

## Jegyzőkönyv

## 2021. október 7. (18:30-20:00)

## Helyszín: ELTE PPK Kazinczy utcai épület, alagsor 04, HÖK iroda

**(1075 Budapest, Kazinczy utca 23-27.)**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Horváth Szonja Gazdasági Bizottság elnöke**
4. **Ehrenberger Blanka Diákjóléti Bizottság elnöke**
5. **Zsolnai Dorottya Kommunikációs Bizottság elnöke**
6. **Tóth Cintia Tanulmányi Bizottság elnöke**
7. **Bölcskei Dalma Külügyi Bizottság elnöke**
8. **Fekete Anna Rendezvényszervező Bizottság elnöke**
9. **Gál Anna Perspektíva főszerkesztő**
10. **Bodócs Dóra Luca Ellenőrző Bizottság elnöke**

**Vendégek:**

1. **Varga Réka EHÖK Elnök**
2. **Körmöczi Kitti Tudományos titkár**

Az ELTE PPK HÖK Elnökségi ülése 8 mandátummal határozatképes.

Diczkó Dalma javaslatára az ülés jegyzőkönyvvezetője Bodócs Dóra Luca.

A javaslatot az Elnökség 8 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

* 1. **Aktualitások és beszámolók**
  2. **Egyebek**

Az Elnökség 8 igen, 0 nem és 0 tartózkodással egyhangúlag elfogadta a módosított napirendi pontokat.

**1. Aktualitások és beszámolók**

Diczkó Dalma bejelenti, hogy Fejes Zsófia felkérésre került Diákjóléti Bizottsági elnök tisztségbe, melyre egy hét döntési időt kapott. Elmondja továbbá, hogy Körmöczi Kitti elhagyja majd a titkár közalkalmazotti pozíciót, amelyre már konkrét személyt gondolt ki utódnak. Fekete Anna elmondja, hogy tervezi lemondását a következő évtől és gondolkodik a lehetséges utódokon, melyre vannak ötletei. Továbbá beszámol arról, hogy Kulturális referensi pozícióba felkérésre került Aranyossy Blanka, melyre egy hét döntési időt kapott.

Diczkó Dalma bemutatja és üdvözli Varga Rékát. Varga Réka elmondja, hogy fontosnak tartja az EHÖK Vezetőképzőt. Ismerteti az esemény szervezésének hátterét és azt, hogy sajnálják a felmerült problémákat. Tóth Cintia kifejezi, hogy szimpatikusnak tartja azt, hogy Varga Réka személyesen jelent meg ennek ismertetéséért. Fekete Anna elmondja, hogy az Animátor Bevonó tábor szervezésében és lebonyolításában a rugalmasságra törekednek. Diczkó Dalma is kifejezi köszönetét a személyes megjelenés kapcsán.

Diczkó Dalma elmondja, hogy a Szolgáltatóval történtek megbeszélések azzal kapcsolatban, hogy a Gólyatábor visszafizetések nem zajlottak le megfelelően. Kihangsúlyozza, hogy amennyiben az Elnökség tagjai tudomást szereznek olyan személyekről, akiknek ezzel problémája van, azt mindenképpen jelezzék. Diczkó Dalma és Fekete Anna közösen elmondja, hogy a KEK megkereste őket egy közös karibuli lehetőségével, amit visszautasítottak, több okból kifolyólag. Diczkó Dalma elmondja, hogy az Alakuló Küldöttgyűlés előtt egy köztes Küldöttgyűlést terveznek megtartani, melynek tervezett időpontja október 19-e, az Alakuló Küldöttgyűlés tervezett időpontja pedig november 11-e. Diczkó Dalma és Szőke Júlia bejelenti, hogy a HÖK-ös összetartás tervezett időpontja november 12-14.

Az Elnökség megvitatja az EHÖK Vezetőképzőre delegált személyek listáját.

Fekete Anna beszámol arról, hogy október 9-én és 10-én tervezik megtartani az Animátori Kör képzéshétvégéjét. Jelzi, hogy a szombati napra sikeresen fixálták a helyszínt, azonban a vasárnapi alkalommal még nem sikerült ezt megtenni.

Tóth Cintia jelzi az elnökség felé, hogy a Delegált képzés október 12-i alkalmára tervezték a Hallgatói Önkormányzattal foglalkozó képzést, amelyre várja az Elnökség bizonyos tagjait.

**4. Egyebek**

Nem érkezett több bejelentés, így Diczkó Dalma az ülést 19:19 perckor lezárja.

Budapest, 2021. október 11.

Diczkó Dalma Bodócs Dóra Luca

elnök elnök

ELTE PPK HÖK Ellenőrző Bizottság

ELTE PPK HÖK